Hudna feat. Dísa + DJ Sabs - Global
Folk/world // fredag 31 marts Tid: Døre kl. 20 / Koncert kl. 21 Pris: 80 krFacebook eventKøb Billet	Den grænsesøgende trio Hudna markerer ny release med koncert på Global. Med sig har de den islandske sangerinde Dísa, som tilfører sfæriske klange til Hudnas blanding af tyrkisk psych, americana, nordisk folk og meget mere. Hudna har skabt sig sin helt egen vej i det danske world-landskab med deres grænsesøgende lydbillede, der på original vis blander traditionel musik fra Anatolien og Mellemøsten, nordisk folkemusik, amerikansk blues/country, tyrkisk psychedelia og meget andet.
Deres selvbetitlede debutalbum høstede stor ros, og bandet har da også i kølvandet på udgivelsen spillet en lang række koncerter – selvfølgelig også på Global. Nu gør Hudna så klar til en ny udgivelse, hvor de atter viser nye retninger, idet de har allieret sig med den islandske sangerinde Dísa, som udfordrer og udvider grænserne for moderne popmusik ved at finde inspiration i den vilde islandske natur, og hvis vokale udtryk kan lede tankerne hen på f.eks. Kate Bush.
På det nye album udforsker Hudna også nye klange fra f.eks. mandolinen, og albummet er indspillet live i studiet, hvormed et meget organisk udtryk er opnået. Albummet markeres med koncert på Global, hvor man således kan forvente en smuk og hypnotisk rejse ind i et landskab mellem tyrkisk psych, americana og stemninger fra det høje nord.
Orhan Özgür Turan: ud, baglama, vokal
Søren Bigum: guitar, mandolin, dobro
Yossi Karutchi: rammetrommer
Dísa Jakobs: vokal
Før og efter koncerten sørger DJ Sabs for musikken.
Kategorier: Americana, Norden, Psychedelic, Tyrkiet, World